b'\n_START_ARTICLE_\nSemanti\xc4\x8dna relacija\n_START_SECTION_\nKohiponimija\n_START_PARAGRAPH_\nHiponime s skupnim hipernimom imenujemo kohiponimi, torej gre za podpomenke s skupno nadpomenko._NEWLINE_Primer kohiponimije: Labradorec je pes. Jazbe\xc4\x8dar je pes. \xe2\x80\x93\xc2\xa0\xc2\xbbLabradorec\xc2\xab\xc2\xa0in\xc2\xa0\xc2\xbbjazbe\xc4\x8dar\xc2\xab\xc2\xa0sta kohiponima s skupnim hipernimom\xc2\xa0\xc2\xbbpes\xc2\xab.\n_START_SECTION_\nTranzitivnost in simetrija semanti\xc4\x8dnih relacij\n_START_PARAGRAPH_\nKot semanti\xc4\x8dna relacija je hiponimija tranzitivna, kar pomeni: \xc4\x8de je A hiponim od B in je B hiponim od C, potem je A tudi hiponim od C. Primer: Banana je sadje. Sadje je \xc5\xbeivilo. Banana je \xc5\xbeivilo._NEWLINE_Hiponimija je tudi asimetri\xc4\x8dna, kar pomeni: \xc4\x8de je A hiponim od B, potem B ne more biti hiponim od A. Primer: Vsak labradorec je pes, a vsak pes ni labradorec.'